**Pinot Grigio** (Itaalias), **Pinot gris** (Prantsusmaal), **Tokay d'Alsace** (Ungaris) või **Grauburgunder** (Saksamaal) on viinamarjasort.

Ajalugu
-------

Tegemist on vürtsika viinamarjasordiga, mis ühe teooria kohaselt toodi Prantsusmaale ja ka mujale Euroopasse 14. sajandil Balatoni järve äärest Ungaris. Teise legendi järgi on vein sündinud Burgundias, kuid leidis 14. sajandil tee Šveitsi, kus sai keisri lemmikuks. Sealt edasi jõudis sort Põhja-Itaaliasse, kus Pinot Gris'st sai Pinot Grigio. Eriti populaarne on see Kirde-Itaalia piirkondades: Lombardia, Veneto, Friuli, Trentino ja Alto Adige. Pinot Grigiost sai kuulsaim valge vein maailmas, mida hakati eksportima ka Ameerikasse. Tavaliselt on valge veini viinamarjad rohelised, kuid Pinot Gris on pigem hallikas-sinakas, millest on ta saanud ka endale nime.

Veini omadused
--------------

Mida heledam on vein, seda happelisem on tema maitse. Veini maitse sõltub sellest, kus viinamarju kasvatatakse. Pinot Grigiol ei ole silmatorkavalt ainulaadset maitset, nagu Moscatol või Rieslingul, kuid see on poolkuiv, täidlase ja jõulise vürtsiga. Tunda on laimi, rohelise õuna, sidruni, pirni, nektariini ja virsiku noote. Veel võib aimata mandlit, mett, nelki, ingverit ja vürtsi.[*viide?*]

Kasvukohad
----------

**Alsace**

Alsace'i on peetud üheks maailma kauneimaks veinipiirkonnaks. Paljude eestlaste poolt armastatud ongi just Alsace’ist pärit veinid. Pikk põhjast lõunasse ulatuv veiniala, mis on tuntud ka Alsace’i veiniteena. Kuulub praegu Prantsusmaale (alates aastast 1945), kuid on kuulunud vahel ka Saksamaale, selle tõttu on sealsed kohanimed pigem saksapärased.

**Austraalia**

Kokku on Austraalias Pinot Grigio taimi 3731 hektarit neljas piirkonnas: Victoria, Lõuna-Austraalia, Uus-Lõuna-Wales, Tasmaania. Keskuseks on Victoria piirkond. Sealse King Valley jahe kliima ja Itaalia kogukond tagavad väga hea Pinot Grigio veini. Ka teised piirkonnad sobivad oma kliima poolest, et toota maitsavat Pinot Grigio veini.

**Saksamaa**

Baden on Saksamaal kõige lõunapoolsema veinipiirkond. Ülekaalus on Badenis Pinot perekond (Blanc, Gris ja Noir), mida kasvatatakse kokku umbes 40% kasvupinnast. Saksamaal kutsutakse Pinot Grigio Ruländeriks ja Grauburguneriks, kuna tegemist on suitsuse ja vürtsika veiniga.

**Itaalia**

Kirde-Itaalia on Pinot Grigio tootmises maailmas esirinnas. Piirkond ekspordib peamiselt Ühendkuningriiki ja USA-sse. Mõnedes Itaalia osades kasutatakse seda sorti ka vahuveinide valmistamiseks.

| Riik / regioon | Istandused |
| --- | --- |
| Itaalia | u 10 200 ha |
| USA | u 6500 ha |
| Saksamaa | u 5100 ha |
| Prantsusmaa | u 2500 ha |
| Austraalia | u 3000 ha |
| Uus-Meremaa | u 1500 ha |
| Austria | u 250 ha |

Viited
------

1. ↑  A. Jefford (2009). Veinikursus. Kirjastus Varrak.
2. ↑  K. Keskküla (2004). Veinijuht. Eesti Ekspressi Kirjastuse AS.
3. ↑  "Buy Pinot Gris | Best Pinot Grigio Wine Online | Bottle Barn". *bottlebarn.com*. Vaadatud 7. juunil 2023.
4. ↑  "Learn About Pinot Grigio White Wine". *VinePair*. Vaadatud 7. juunil 2023.
5. ↑  K. Keskküla (2004). Veinijuht. Eesti Ekspressi Kirjastuse AS.
6. ↑  K. Keskküla (2004). Veinijuht. Eesti Ekspressi Kirjastuse AS.
7. ↑  Australian Wine, read on April 4 2019.
8. ↑  Wine Selector, read on April 4 2019
9. ↑  K. Keskküla (2004). Veinijuht. Eesti Ekspressi Kirjastuse AS.
10. ↑  "Pinot Gris vs Pinot Grigio Wine I Wine Folly". *Wine Folly* (inglise). Vaadatud 7. juunil 2023.
11. ↑  "Pinot Grigio - White Wine Grape Variety". *Wine-Searcher*. Vaadatud 7. juunil 2023.